Срокове за засаждане на овощните растения – EnvironmentYou\nДата: 19.05.2022 4:59\nОвощните дръвчета се засаждат през есента след листопада или през пролетта, преди да започне вегетацията. Есенното засаждане на овощни дръвчета се извършва през ноември-декември – от завършване на вегетацията до началото на зимните студове, като най-добре е то да се извърши скоро след края на вегетацията или най-късно 15 дни, преди да започнат зимните студове. Рано извършеното есенно засаждане на овощните дръвчета позволява на корените да започнат да калусират (зарастват) раните си още преди да са настъпили зимните студове. Почвата сляга и плътно прилепва до корените. Така овощните дръвчета се намират в добри условия за прихващане и своевременно започване на растежа си през пролетта.\nЯгодите може да се засаждат през целия вегетационен период. Най-добре е обаче засаждането на ягодите да започне към края на август и да завърши през септември. Рано засадените в началото на есента ягоди успяват до края на вегетационния сезон да се засилят достатъчно и още на следващата година да дадат задоволителен добив. Особено благоприятно за засаждането на ягодите е влажното и облачно време през септември. Засадените късно през есента ягоди дават малко плодове през първата година, а засадените през пролетта – съвсем малко.\nin Засаждане на овощни видове


За прекаляването с млечни продукти :: BG-Mamma\nЗа прекаляването с млечни продукти\n27 март 2006, 14:13 ч.\nНаскоро имах дълъг разговор с педиатърката ни, и много ми се иска да споделя с вас, особено с бъдещите мами.\nНакратко - моето бебе проявява нетърпимост към млечните продукти. И тъй като я кърмя, в началото беше трудничко да установим от какво са обривите. Досега обаче живеех с мисълта, че децата напоследък са предразположени към алергии, и че няма конкретна причина за нашия проблем. Да, ама имало. Моя милост обожава мляко и сирене. И бременността (а после и кърменето) ми беше идеалния повод да пия по 2 чаши прясно мляко на ден, да ям сирене с овесени ядки (ясно кое преобладава) и по 1 Активия за разхлабване. И точно прекаляването с млечни продукти е довело до нейната непоносимост. В момента напълно съм изключила млечните продукти, детето ми няма обриви и колики, а това беше неразделна част от ежедневието ни. А как ми се пие мляко... нямам думи.\nЗатова съвета ми е: прочетете повечко за основните алергени, и гледайте да ги избягвате по време на бременността и кърменето. Добре де, нека не е избягване, но не прекалявайте. Щото... после излиза през носа. Щерката например най-силно реагира на млечни продукти, но и доста други неща провокират обривите и.\nЕто няколко линка, които на мен поне ми бяха полезни:\nИзвинявайте, ако съм досадила. Но вчера осъзнах, че ако съм знаела, нещата можеше и да са различни.\n# 1 27 март 2006, 14:21 ч.\nсребърен облак, ти си злато!! много ти благодаря! съветът ти определено ще ми бъде полезен, ще разгледам и сайтовете, които препоръчваш.\n# 2 27 март 2006, 14:38 ч.\nТова което споделяш е чудесно и аз ще прочета статийките защото като теб много обичам млечни продукти! Благодаря\n# 3 27 март 2006, 15:03 ч.\nблагодаря за полезната информация,облаче! аз преди да забременея мляко почти не ядях,сирене и кашкавал в нормални количества.но сега ми е много трудно да устоя на плодовите млека и си ги хапвам с голям апетит. ще гледам да ги намаля до минимум.\n# 4 27 март 2006, 16:23 ч.\nАз пък съм другата крайност - насила ям кисело мляко\n# 5 27 март 2006, 22:29 ч.\nЦитат на: pearly в пн, 27 мар 2006, 16:23\nИ аз съм така! Но за сметка на това пък сина ми го нагъва като за последно! Вечер изяжда по една кофичка кисело мляко за вечеря!\n# 6 28 март 2006, 00:04 ч.\nАз пък изобщо не съм съгласна с това. Може би само от части.\nПърво - домашното краве и друго мляко не предизвиква никакви проблеми. Разните купешки Активия, Данон и някой други "плодови" млека са неподходящи, защото съдържат много неща , а не само мляко. Активията разхлабва и предизвиква колики при децата. Аз обожавам млякото и винаги ям домашно, но веднъж се излъгах да ям Активия и едвам увладяхме коликите на дъщеря ми. От тогава не кусвам Активия.\nТо като не могат да намерят причина за някой здравословен проблем ,докторите все на алергия го обръщат. Имам много познати с такива диагнози , а след време се оказва ,че не са алергични.\nМлякото си е ценен продукт и не мисля да се отказвам от него. Сигурна съм ,че то е идеална храна за тези ,който са свикнали с него. Организма сам си търси това ,от което има нужда , също като когато е гладен и жаден.\n# 7 28 март 2006, 00:52 ч.\nИ аз бях така, но към края направо го повръщах. А след като се роди малката забелязах, че има зверски колики ако съм яла кашкавал или извара /друго млечно не близвах/, така че престанах. Знаех, че е алерген ако детето го яде, но не и ,че е опасно ако се консумира от майката.\n# 8 28 март 2006, 02:35 ч.\nЦитат на: Сребърен облак в пн, 27 мар 2006, 14:13\nДобре де, нека не е избягване, но не прекалявайте.\nТова е по-разумното. Най-доброто е балансирана диета, включваща и млечни продукти. Просто да не се прекалява когато се кърми. Най-вече с прясното мляко. Най-вече ако има фамилна обремененост от алергии.\nОще нещо.... По време на бременността потребността от калций се увеличава, защото е необходим за изграждане на костите на плода. Най-добрият източник на калций са млечните продукти, от където той лесно се усвоява. Така че, не е добра идея бременна жена да избягва млечните продукти.\n# 9 28 март 2006, 04:40 ч.\nМоже би не трябва да поставяме общ знаменател в случая. Аз също ям (и ядях по време на бременността) неограничени количества кисело мляко и сирене, защото не мога без тях, но подобен проблем нямаме, слава богу.\n# 10 28 март 2006, 10:24 ч.\nОх и аз съм терминатор на млечни изделия, изяждам по 3 кофички кисело мляко на ден. Не мога да им устоя. За сирене да не говорим, ама явно ще трябва вече да се замисля относно количествата.\n# 11 28 март 2006, 10:42 ч.\nЦитат на: Червената Кралица в вт, 28 мар 2006, 02:35\nПо време на бременността потребността от калций се увеличава, защото е необходим за изграждане на костите на плода.\nТака е, затова съм пуснала и линка за калция, с нуждите на бременните и кърмачките, както и източницте на калций.\nАнче, за домашното мляко... не мога да кажа. Знам само, че хората са обособили алергия към Белтъка в кравето мляко, а не към това, с което се пастьоризира, или пък лактобацил.... не-знам-как-беше. ВИж, за това, че все на алергия го обръщат докторите, си е вярно. Но опита ми показа, че по-приятно живея при избягване на млякото, независимо дали го наричам алерген или не.\nМежду другото в отчетната ни темичка има една мама, също поставена на безмлечна диета. Та с нея наскоро си говорихме, че доскоро не сме могли да си представим живота без мляко и сирене...\nРадвам се, ако съм била полезна. А ползите от млечните продукти за мен поне са неоспорими (макар че има доста спорове, както и други източници на калций). Особено Активията по време на запек\n# 12 28 март 2006, 11:02 ч.\nОблаче, съжалявам за проблемите ви!\nСамо човек, който го е изпитал може да те разбере какво ти е.\nМожеш да си много полезна в клуб Алергии. Ако не си идвала, заповядай\n# 13 28 март 2006, 12:20 ч.\nМного благодаря за линковете. Много полезна инфо\n# 14 28 март 2006, 12:26 ч.


Задържаният у нас мароканец е високо в йерархия на Ислямска държава - DenNews.bg\nЗадържаният в България и издирван от Интерпол за тероризъм предполагаем член на „Ислямска държава“ мароканец Науфал Захри остава в ареста за 90 дни, коментира пред БНТ говорителя на главния прокурор Румяна Арнаудова. Допълни, че за този срок ще бъде уредена екстрадицията на лицето.\nЗахри е задържан на българската граница още на 13 януари, коментира Арнаудова. При проверката на петте документа, които е носел и най-вече от сирийският му паспорт е установено, че е издирван от Интерпол. До вчера, когато Хасковският съд гледа мярката на мароканеца, той е пребивавал в център от затворен тип като превенция да не избяга. Румяна Арнаудова разясни причините, поради които Науфал Захри е издирван и кои са доказателствата, че принадлежи към структурите на "Ислямска държава".


Авиокомпания задължава служителите си в САЩ да се ваксинират - Informiran.net\nАмериканската авиокомпания Юнайтед еърлайнс (United Airlines) изисква от служителите си в САЩ да се ваксинират срещу COVID-19 до края на октомври, а и по-рано, предадоха Асошиейтед прес и Ройтерс.\nОт ръководството на превозвача коментираха, че е въпрос на безопасност и се позоваха на невероятно убедителните, по думите им, доказателства за ефективността на ваксиините.\n“Знаем, че някои от вас няма да се съгласят с решението ни да изискваме всичките ни служители в САЩ да са ваксинирани”, казаха днес пред персонала на компанията главният изпълнителен директор Скот Кърби и президентът Брет Харт.\nТе обаче добавиха, че фактите са кристално ясни – всеки е в по-голяма безопасност, когато всеки е ваксиниран.\nЮнайтед еърлайнс, чиито служители в САЩ наброяват 67 000, е първата голяма американска авиокомпания, предприела подобен ход. От средата на юни превозвачът изисква от новите кадри да се ваксинират. Неваксинираните служители са задължени да носят маски в офисите.\nПо данни на чикагската авиокомпания до 90 процента от пилотите й и близо 80 процента от стюардесите и стюардите вече са ваксинирани.\nМайкрософт (Microsoft), Гугъл (Google) и Фейсбук (Facebook) вече съобщиха, че от есента ще изискват имунизационен сертификат от служителите и посетителите в американските им офиси, припомня АП.\n10 души бяха ранени с нож в метрото в Токио


Абас има подкрепата на ЕС за палестинска столица в Източен Ерусалим - Европа - Дневник\n15:29, 22 яну 18 , 4679\nВърховният представител на Европейския съюз за външната политика и сигурността Федерика Могерини увери президента Махмуд Абас на среща в Брюксел, че ЕС подкрепя амбицията му Източен Ерусалим да бъде столица на палестинска държава, предаде "Ройтерс".\nАбас призова държавите - членки на ЕС, да признаят Палестина за държава незабавно. По думите му това няма да наруши преговорите с Израел за мирно уреждане на въпроса за региона. Абас подчерта, че ако ЕС признае държавата Палестина, ще вдъхне на палестинците надежда за мир, предаде ТАСС. "Ние сме готови да изпълняваме споразумението, подписано с Израел. Но призоваваме и Израел да го изпълнява, защото не може само една страна да прави това", добави той.\nМогерини, намеквайки за решението на президента на САЩ Доналд Тръмп да признае Ерусалим за столица на Израел, призова всички включени в процеса да говорят и да действат "мъдро" и с чувство за отговорност. "Искам да уверя президента Абас в твърдия ангажимент на ЕС за решението на базата на две държави с Ерусалим като споделена столица на двете държави", посочи Могерини.\n"Искаме да продължим пътя на преговорите", каза от своя страна Абас. "Решени сме да обединим народа си и нашата земя", допълни той. По думите му няма противоречие между признаването на Палестина и подновяването на мирните преговори.\nМиналата седмица в. "Ню Йорк Таймс" писа, че правителството на президента на САЩ Доналд Тръмп действа по-бързо от предвиденото, за да премести посолството на страната в Израел от Тел Авив в Ерусалим до 2019 г.\nМакар девет правителства в ЕС, включително Швеция и Португалия, вече да са признали Палестина, блокът казва, че подобно решение трябва да дойде като част от мирно уреждане на въпроса. ЕС има двойнствена роля- най-големият донор на помощи за палестинците и най-големият търговски партньор на Израел, коментира "Ройтерс".\nViva la Evolution 15:56, 22 яну 18 / Неутрално\nТо така се прави столица в град в чужда държава. Ако ЕС наистина под въздействието на араби, левичари и антисе...\nwnl03619584 16:03, 22 яну 18 / Неутрално\nДавайте, ние да искаме нашата столица да се премести в Рим. Много хубав град, на стратегическо място, Разбира ...\nРейтинг: 4398 15:36, 22 яну 18 Любопитно\n"Върховният представител на Европейския съюз за външната политика и сигурността Федерика Могерини увери президента Махмуд Абас на среща в Брюксел, че ЕС подкрепя амбицията му Източен Ерусалим да бъде столица на палестинска държава, предаде "Ройтерс".\nТова е позицията на ЕС и ЕП от няколко години поне. Сега еврокомисар Могерини просто я потвърждава.\nРейтинг: 524 15:44, 22 яну 18 Весело\nИнтересно решение за снимка към статията - добре , че не в цял ръст , защото може да се види дали Могерини не е свила единия си крак , след като така е затворила очи !\nРейтинг: 4398 15:47, 22 яну 18 Любопитно\n"Абас призова държавите - членки на ЕС, да признаят Палестина за държава незабавно. По думите му това няма да наруши преговорите с Израел за мирно уреждане на въпроса за региона."\nНякои държави в ЕС вече направиха това:\nРейтинг: 1040 15:49, 22 яну 18 Неутрално\nНа коя от всичките палестинци, щото нали са разделени и чичака от снимката управлява само едната част.\nРейтинг: 4398 15:50, 22 яну 18 Любопитно\nРейтинг: 516 15:55, 22 яну 18 Неутрално\nКакто е казал Аденауер, не бива да се подценява влиянието на евреите в САЩ. Докато в Европа сякаш по-голямо влияние имат мюсюлманите. Така че по този въпрос ЕС и САЩ са в открита конфронтация.\n15:56, 22 яну 18\nРейтинг: 1304 15:56, 22 яну 18 Неутрално\nТо така се прави столица в град в чужда държава. Ако ЕС наистина под въздействието на араби, левичари и антисемити застане пак зад терористичната организация наречена Палестина, това ще е много лош знак за Израел! Особено на фона, на оглушителното мълчание на прокудените и избити милиони в Сирия! Едно такова решение, на практика може да обезвери Израел и да го накара веднъж за винаги да си реши проблемите с арабите, като ги прогони далеч зад границите си. При 22 арабски страни, терористите от ООП решили именно в еврейският Йерусалийм да си правят столица!\nРейтинг: 2942 15:57, 22 яну 18 Неутрално\nВ кочината Източен Йерусалим трябва да се налеят много милярди за да заприлича на столица.\nРейтинг: 4398 16:00, 22 яну 18 Весело\nТи сигурно Замбо си един от тези, които наричат ЕС - ЕССР. Ще ти се ЕС да се разпадне, обаче ще си останеш само с мечтите. ;-)\nРейтинг: 3739 16:01, 22 яну 18 Неутрално\nМогерини със същите права и със същия успех можеше да му "даде" на Абас и цял Ерусалим!\nСорри, палестинците, ама колкото си направихте държава - толкова и столица в Ерусалим ще направите.\nЕ, поне едни кинти от ЕС е получил Абас реално. Регулярните, а може и с бонус "за столица" ...\nРейтинг: 287 16:03, 22 яну 18 Неутрално\nДавайте, ние да искаме нашата столица да се премести в Рим. Много хубав град, на стратегическо място, Разбира се няма да питаме италианците дали може или не. :-) Ще поискаме подкрепа направо от италианката Могерини да видим какво ще каже по въпроса. :-)\nРейтинг: 1671 16:05, 22 яну 18 Неутрално\nХа ха, добро попадение.\nРейтинг: 347 16:09, 22 яну 18 Разстроено\nПозор за тия мекотели дето се слагат и клякат на едни доказали се терористи.\nЕС за пореден път демострира, че е преди всичко търговска зона но не и някаква наддържава, която може да има собствена външна политика.\nРейтинг: 1441 16:09, 22 яну 18 Неутрално\nЕС и САЩ се ритат по кокалчетата... после да не съжаляват...\nРейтинг: 4398 16:09, 22 яну 18 Весело\nХахаха... нещо пак си се объркал Гоше. :-)\nПърво, Източен Ерусалим не е столица на никаква държава, това е територия незаконно окупирана от страна на Израел. И това е позицията както на ООН, така и на ЕС. Нашият съюз се стреми да спазва международното право за разлика от Израел и САЩ.\nВторо, няма терористична организация наречена Палестина. :-)\nТрето, забрави ЕС да бъде съучастник на Израел в извършването на етническо прочистване (за каквото ти мечтаеш и призоваваш) на 5 милиона палестинци живеещи днес Източен Ерусалим, Западния бряг и Газа.\nЧетвърто, палестинската партия Фатах на която лидер е президента Абас НЕ е терористична НИТО за ЕС, нито за САЩ!\nРейтинг: 3739 16:10, 22 яну 18 Весело\n—цитат от коментар 6 на Monsieur\nКолкото крокодилът с жабата, когато са в едно блато ...\nРейтинг: 516 16:11, 22 яну 18 Неутрално\nНапоследък риториката на определени американски кръгове спрямо ЕС е доста агресивна. Очевидно тръмпистите и путинистите искат да си делнат Европа на сфери на влияние, като в "доброто" старо време (1945-1990). Неслучайно руските олигарси вдигаха наздравица при избора на Тръмп. Същия Тръмп, който подкрепи Брекзит. А Йерусалим е просто поредното удобно място за конфронтация. В интересни времена живеем.\nРейтинг: 4398 16:12, 22 яну 18 Любопитно\nЯ, кажи как палестинците могат да си направят държава при положение, че техните територии са окупирани от чужда държава и армия!?\nРейтинг: 4398 16:14, 22 яну 18 Любопитно\nНито Абас е терорист, нито неговата партия Фатах е терористична! Точно напротив, в целия Западен свят Абас е приет като партньор от палестинска страна... затова той редовно се среща с европейските лидери в Брюксел, в Страсбург, със западни лидери като Меркел, Макрой, Мей, с американския президент също, той гостува в Белия дом миналата година, ако не знаете за това. :-)\nРейтинг: 3739 16:21, 22 яну 18 Неутрално\nДо коментар [#11] от "xm...":Я, кажи как палестинците могат да си направят държава при положение, че техните територии са окупирани от чужда държава и армия!?\nДраги Ивчо, Палестинската Автономия си е налице вече петнадесет години.\nИ ... за толкова време не успяха да го докарат до никъде. Хем имаха подкрепата и на Щатите, не само на Европа.\nТа - как? Ама ние ли да им кажем "как", когато гащите са си техни и дали ще ги ушият или само ще ги раздират, обявявайки го за кроене - от тях си зависи?\nДа не говорим, че "уроците по шев и кройка" как се прави държава са на разположение, исторически проверени ...\nРейтинг: 347 16:26, 22 яну 18 Неутрално\nДо коментар [#14] от "lustmord":Нито Абас е терорист, нито неговата партия Фатах е терористична! Точно напротив, в целия Западен свят Абас е приет като партньор от палестинска страна... затова той редовно се среща с европейските лидери в Брюксел, в Страсбург, със западни лидери като Меркел, Макрой, Мей, с американския президент също, той гостува в Белия дом миналата година, ако не знаете за това. :-)\nДа, да - не е терорист - само ако се случило някой от неговите да станел "мъченик" в палестинският марш към Йерусалим те щели да го приветстват:\nРейтинг: 4398 16:38, 22 яну 18 Любопитно\nДраги Хъмчо, палестинската автономия, дори не се простира над целия Западен бряг, a само върху така наречената зона А. Икономически тази автономия няма как да се развие докато се намира под чужда израелска окупация, ето ти материал по тази тема:\nОсвен това Израел редовно унищожава палестинска инфраструктура изградена на Западния бряг с пари на ЕС, ето ти нещо и за това:\nРейтинг: 1304 16:42, 22 яну 18 Неутрално\nНяма такъв град - "Източен Йерусалийм". Има Йерусалийм и източен и западен и северен и южен и централен, все си е един град и столица на Израел. Същият си го е спечелил съвсем законно във война преди почти 51 г. от Йордания, която пък го е окупирала незаконно, според ООН. Този град никога не е бил собственост на държава Палестина, а и такава никога не е съществувала. Израел е прекалено мялка страна, за да има място в нея за араби. Силно се надявам на политическото ръководство в Израел вече да му писне от извиването на ръцете и изнудването от страна на ЕС, под натиска на арабският шувинизъм и да прогони т.нар. "палестинци", по същият начин и със същият метод, с който на времето крал Хюсеин ги нарита от Йордания! Примерно в Сирия се освободи много място, за араби. Нека си направят Палестина там!\n16:46, 22 яну 18\nРейтинг: 1304 16:47, 22 яну 18 Неутрално\nДа твърдиш че Ал Фатах и цялата ООП не са терористи на фона на хилядите атентати, терористични акции, отвличания на самолети и дори окупация на голяма част от чужда държава си е много криво "разбиране" на историята. ООП е създадена от "Арабският Национален Конгрес" с единствената цел, да унищожи държавата Израел! Не да създадат Палестина, а да унищожат Израел! Не само, че са терористи и търтеи, които цял свят хрантули, но никога няма да бъдат нещо повече от това!\nРейтинг: 1448 16:47, 22 яну 18 Любопитно\nЕС ще съжалява някой ден заради подкрепата си на всякакви измислени държави и терористи. Но към сегашния момент ултралевичарите, дето управляват Съюза, явно са решили напълно да се скарат с Израел, заради дивите араби. И това ще ни струва много скъпо един ден...\nРейтинг: 4398 16:47, 22 яну 18 Любопитно\nИнтересно, а дали знаеш, че Абас редовно осъжда насилието от страна на палестински терористи и убийството на цивилни израелци, както и ракетните нападения на терористичните боклуци от Хамас, ето виж сам:\nРейтинг: 1304 16:50, 22 яну 18 Неутрално\nИ сигурно не дава "пенсии" на роднините на терористите?!!! Не случайно Израел разрушава къщите, от които са се пръкнали терористи, защото след това, цялото им семейство се радва на пожизнени пенсии и издръжка от "правителството" на Абу Мазен!\nРейтинг: 347 16:53, 22 яну 18 Неутрално\nAз колко пъти вече ще те съветвам да проучиш в дълбочина значението на термина такия?\nРейтинг: 3739 16:58, 22 яну 18 Неутрално\n... палестинската автономия, дори не се простира над целия Западен бряг, a само върху така наречената зона А. Икономически тази автономия няма как да се развие докато се намира под чужда израелска окупация ...\nКаква икономика ми дуднеш, когато става дума за изграждане на държава?\nНа институции, на ред ...\nТия клиширани лакардии може да си ги развяваш колкото искаш ...\nЯ погледни за 15 години други народи какво са правили и правят! При сходни условия ...\nДори един Ливан се закрЕпи за това време, а те все не могат да отлЕпят!\nИкономиката ... икономиката е функция на средата. А те средата не могат да си организират.\nПалестинската Държава е призната от куп страни, Европа е зад тях. И - нъц!\nДори в подконтролните на Абас територии ...\nРейтинг: 4398 17:00, 22 яну 18 Любопитно\nДо коментар [#16] от "Иво":Няма такъв град - "Източен Йерусалийм". Има Йерусалийм и източен и западен и северен и южен и централен, все си е един град и столица на Израел. Същият си го е спечелил съвсем законно във война преди почти 51 г. от Йордания, която пък го е окупирала незаконно, според ООН. Този град никога не е бил собственост на държава Палестина, а и такава никога не е съществувала. Израел е прекалено мялка страна, за да има място в нея за араби. Силно се надявам на политическото ръководство в Израел вече да му писне от извиването на ръцете и изнудването от страна на ЕС, под натиска на арабският шувинизъм и да прогони т.нар. "палестинци", по същият начин и със същият метод, с който на времето крал Хюсеин ги нарита от Йордания! Примерно в Сирия се освободи много място, за араби. Нека си направят Палестина там!\nПак демонстрираш дълбоко непознаване на темата! Първо, Източен Ерусалим БЕШЕ незаконно окупиран от страна на Израел след края на войната от 1968 г., преди това той беше незаконно окупиран и от страна на Йордания. Има няколко резолюции на ООН по тази тема, ЕС като демократичен съюз, който спазва международното право приема тези резолюции за дейстителни:\nТова, че в миналото не е имало държава с име Палестина НЕ значи, че не може да има в бъдеще. Нови държави непрекъснато са се създавали и продължават да се създават и сега... например Източен Тимор, Южен Судан, Косово и много други преди това. Тези държави преди да бъдат създадени НИКОГА не са съществували. В днешен Израел има над милион араби, и те са израелски граждани, като те са 22% от цялото население на страната. В Западния бряг има 2.5 милиона палестинци, в Газа вече са 2 милиона палестинци, в Източен Ерусалим около 220 хиляди палестинци, всички те нямат израелско гражданство. Това за което ти призоваваш да се направи спрямо палестинците се нарича ЕТНИЧЕСКО ПРОЧИСТВАНЕ и според международното право и ООН, както и според нашият демократичен и правов Европейски съюз това е военнопрестъпление! Трябва съвсем да си загубил разсъдъка си, ако си въобразяваш, че ЕС, ООН и останалия свят ще позволи на Израел да осъществи етническо прочистване на около 5 милиона палестинци.\nРейтинг: 4398 17:03, 22 яну 18 Весело\nАз ти говоря за Фатах КОНКРЕТНО! Те не са терористична организация НИТО за ЕС, нито за САЩ! Иначе, нямаше техния лидер Абас да бъде приет официално в европейския парламет в Брюксел, да бъде приеман на официално посещение в БЕЛИЯ ДОМ във Вашингтон от няколко американски президенти, да бъде приеман в Елисейския дворец от Макрон и т.н.\nАко, можеш опровергай горепосочените факти.... посочи ми линк с инфо, според който, Абас и неговата партия са терористични за ЕС, за САЩ или някоя друга западна държава. :-)\nРейтинг: 4398 17:05, 22 яну 18 Весело\nАбас НЕ е терорист за ЕС, НЕ всички палестинци са терористи! Дано знаеш това Венче. ;-)\nРейтинг: 4398 17:07, 22 яну 18 Весело\nКакъв е тоя Абу Мазен!? :-) Името на човека от снимката е Махмуд Абас. ;-)\nРейтинг: 4398 17:08, 22 яну 18 Любопитно\nКакво общо има такията с темата!? Айде малко по сериозно, ако обичаш... :-)\nРейтинг: 754 17:09, 22 яну 18 Неутрално\nГрешка! Няма никаква държава Палестина, съответно и столица.\n17:09, 22 яну 18\nРейтинг: 3401 17:21, 22 яну 18 Любопитно\nЧакайте бе то държава Палестина няма....вие столица!!Половината палестински араби са против въобще да живеят заедно с Израел на една територия,друга част искат,трети въобще!А първо многото палестински фракции да се обединят около единно становище КЪДЕ и КАКВО е палестинската "държава" и тогава!\nРейтинг: 2730 17:35, 22 яну 18 Неутрално\nТия неща между САЩ и ЕС ще се случват все по често. Глобалната американска стратегия ( да не позволим съединение на технологиите на Германия и Русия) ще доведе до съединение на технологиите на ЕС и Русия. Троянският кон на САЩ е Полша. "Размирните Балкани" ще следват ЕС..... Разбира се не се изключват понякога търкания между ЕС и Русия. Общо взето ЕС ще остави Украйна да се оправя . Няма да позволи един да прави каши ,а друг да плаща!!\nРейтинг: 815 18:00, 22 яну 18 Неутрално\nна палестинците не им трябва израел да разрушава каквото и да било. Преди 10 години когато израел се изтеглиха от големи територии, палестинците като побеснели се радваха и разрушаваха оранжерии, оставени от израелските фермери.\nРейтинг: 754 18:08, 22 яну 18 Неутрално\nКомундер, Израело се пише с главна буква. С малка буква се пише родината ти русия.\nРейтинг: 285 18:40, 22 яну 18 Весело\nРейтинг: 4473 19:00, 22 яну 18 Любопитно\nАбу Мазен е ном де гер на палестинския лидер Махмуд Аббас, по подобие на други "абу" за които чуваме.\nПреди две години Хамас много критикуваше Абу Мазен за строящия се дворец в ислямски стил на площ от около 30 декара с начална проектна стойност 13 милиона долара. После се разбраха и си замълчаха.\nА след като папа Франсис призова през януари 2017 страните да признаят Палестинската държава Абу Мазен/Махмуд Аббас силно го заобича, на думи :-)\nРейтинг: 4473 19:02, 22 яну 18 Любопитно\nЗа да не бъда гоословен, ето една статия по въпроса която коментира колко "демократичен" е Аббас (Абу Мазен)\nРейтинг: 4398 19:10, 22 яну 18 Любопитно\nВсъщност мнозинството палестинци желаят да живеят нормално в своя собствена палестинска държава. Това е тяхна национална кауза, която се подкрепя от международната общност включително от ЕС и България.\nРейтинг: 4398 19:13, 22 яну 18 Любопитно\nИзраел не се оттеглял никога от Западния бряг (където живеят мнозинството палестинци), точно обратното евреите настъпват там изграждайки нови незаконни колонизаторски селища.\nРейтинг: 4398 19:23, 22 яну 18 Любопитно\nДаскале, това което пишеш няма общо с темата на статията. Името на Абас може да е замесено в разни корупционни сделки, но кажи ми не е ли така с повечето арабски лидери от региона, както и доста израелски политици, като сегашния мошеник Биби Нетаняху.\nИ накрая, добрите отношения между Абас и Ватиканът датират от преди времето на понтификата на Франциск, ето и нещо по тази тема:\nАбас и ПА има близки и приятелски отношения с ЕС и Ватикана от доста години, повече от 10 със сигурност.\nРейтинг: 4473 19:29, 22 яну 18 Любопитно\nИво, ти попита в твоя # 35 "Какъв е тоя Абу Мазен!? :-) Името на човека от снимката е Махмуд Абас. ;-)"\nАз отговорих на въпроса ти. За това дали Биби Нетаньяху е "мошенник" има израелски съд който да реши, там не се колебаят да вкарват и президентите си в затвора ако има доказателства за незаконни дейности.\nРейтинг: 4398 19:34, 22 яну 18 Любопитно\n"Евро" защитнико, да те питам нещо. Ти видя ли коментара [#7] на Тръмписта Замбо!? И ако да, защо не му отговори нещо? Нали уж си ЕС защитник!?\nИначе, не съм учуден, че за пореден път заставаш против позицията и интересите на ЕС, ЕК и ЕП. Вместо това защитаваш позицията на американския президент - клоун Тръмп и неговите крайно десни съюзници управляващи днес Израел.\nСмени си аватара по добре, на щитчето ти трябва да има звездата на Давид или американското знаме. :-)\nРейтинг: 4398 19:39, 22 яну 18 Любопитно\nИмето на Махмуд Абас е Махмуд Абас. :-) Никой на Запад не го нарича Абу Мазен. Никоя западна медия не го нарича Мазен. Би трябвало да и ние да използваме неговото истинско име, което е Махмуд Абас! :-)\nИначе, относно няколкото корупционни скандала свързани с Биби-то, наистина се надявам израелската прокуратурата и съд да си свършат работата и да го тикнат в затвора.\nРейтинг: 4473 19:43, 22 яну 18 Неутрално\nЕ, щом казваш... Явно аз, след като съм на източното крайбрежие не съм достатъчно "на Запад" :-)\nРейтинг: 670 21:14, 22 яну 18 Неутрално\nКаква чужда държава бе?! Ти верно нямаш елементарни познания за политика и история.\nМежду другото до 1948 евреи и мюсюлмани си живеят задружно без никакви проблеми, до момента в който Великобритания за пореден път (както и при Индия и Пакистан) не демонстрира абсолютно безотговорното си поведение към бъдещите си бивши колонии и пак налага модел на две религии - две държави.\nИменно британците осират Средния изток и Индокитай, а не някой друг.\nРейтинг: 815 22:15, 22 яну 18 Весело\nгледай да не си изцапаш гащите с кръв, олигофрен нещастен. Ще си пиша израелО с каквито си искам букви, сега като знам че ти бърка в гъза, допълнително ще внимавам винаги да е с малки, а Русия с голяма.\nРейтинг: 815 22:19, 22 яну 18 Весело\nама се изтеглиха от ивицата газа, нали? Или в ивицата газа живеят някакви други палестинци, дето нямат нищо общо с тия от западния бряг?\nРейтинг: 8034 22:27, 22 яну 18 Неутрално\nНапук на съюзниците.\nРейтинг: 5622 22:51, 22 яну 18 Весело\nАз си мисля, че ЕС няма да загуби ако каже, че признава държавата Палестина и която част от Йерусалим си изберат за столица на Палестина още на следващият ден след обединението на палестинците. :)\nРейтинг: 5622 22:53, 22 яну 18 Неутрално\nМисля си даже, че държавата Израел горещо ще подкрепи тази декларация :)\nРейтинг: 4398 08:37, 23 яну 18 Весело\nЯвно да. :-) Ще ти бъда благодарен да ми покажеш някоя местна медия от източното американско крайбрежие, която нарича Абас - Мазен. :-)\nРейтинг: 4398 08:39, 23 яну 18 Любопитно\nЗа Газа си прав, между другото ще ти бъда благодарен, ако представиш повече инфо каква част от инфраструктурата са разрушили, каква част са запазили... и дали евреиските колонисти (или пък израелската армия) при напускането на тази палестинска земя също не са разрушили нещо от израелската инфраструктура там.\nРейтинг: 4398 08:40, 23 яну 18 Любопитно\nКои са тези съюзници Роси!? Или ти не знаеш, че президента Абас и палестинската "автономия" също са съюзници на ЕС!?\nРейтинг: 664 10:54, 23 яну 18 Неутрално\nМного интересен сайт, "Gatestone Institute", чисто ционистки, от създатели, цел, до журналисти, про израелски и мюсулманофобски.\nОсобено авторът на статията е интересен екземпляр, израелски арабин, критикуващ палестинските араби общо и конкретно палестинското управление.\nКато пример за липса на свобода на мнение и недемократичност в автономията, израелският журналист цитира ареста на канадски палестински арабин, дошъл да "инвеститора", който агитира в Палестина за сваляне на Абас и правителството, а във всяка една държава такъв човек или ще бъде арестуван или изгонен.\nИнтересен е пътят на този автор като журналист, еднин ден собственичката на сайта "случайно" го среща в Ерусалим , пита го защо е така тъжен, а той отговаря, че палестинските медии отказват да публикуват "критичните" му статии, тогава тя му предлага да публикува в нейния сайт"Gatestone Institute", така започва възходът му в САЩ и тамошните медии и институти, с ционистката протекция . От тогава е палестински "експерт" .\nТози сайт се слави с Fake news, последната им новина в Германия беше, че Германия отнема частни жилища в Хамбург, за да ги предостави на емигрантите.\nЗащо обаче един даскал рекламира този сайт.\nРейтинг: 4473 14:52, 23 яну 18 Весело\nНЕ разбирам защо те дразни, Абу Мазен се използва и от палестинците, псевдонимът е от времената на Ясер Арафат и въоръжените борби, а Аббас има син Мазен, оттам Абу Мазен\nНо, ето ти и линк до Вашингтон Пост, виж там как е цитиран Махмуд Абас от местен палестинец - взех статията напосоки, не съм търсил по-задълбочено https://www.washingtonpost.com/world/palestinians-dont-hate-abbas-but-they-are-tired-of-him/2015/10/08/25a5ff7e-6b73-11e5-91eb-27ad15c2b723_story.html?utm_term=.772fda8f1221\nРейтинг: 4473 14:55, 23 яну 18 Весело\nДавам линк, за рекламиране бих могъл да се пошегувам "защото евреите добре плащат", но зная че тук нещата се възприемат дословно от някои, та ще се въздържа.\nРейтинг: 4398 10:57, 24 яну 18 Любопитно\nВиж Даскале, не съм се ядосал по този въпрос, просто Георги нарече Абас с прякор, който НЕ се ползва никъде в западния свят (имам предвид при негови официални посещения), нито в ЕС, нито в САЩ. Нито пък западните медии го наричат така. Само в палестинските "автономни" територии някои палестинци го наричат така. Това стана ясно мисля на всички, дано и той е рабрал това. :-)


Губернаторът поздрави червенокръстците от Лудогорието по случай Международния ден на Червения кръст\nГубернаторът поздрави червено ...\n9 май 2018 Новини 1104 Прочитания\nОбластният управител на Разград Гюнай Хюсмен бе гост на тържеството на Областната организация на БЧК, на което бе отбелязан Международния ден на Червения кръст, съобщиха от пресцентъра на областна управа.\nЗвание „Заслужил деятел на БЧК“ получи Теодора Георгиева – фелдшер в Гимназия „Васил Левски“-Исперих, а „отличник на БЧК“: Хриса Гамишева от НЧ “Слънчев лъч 1902“-Островче; Захарина Димитрова – пенсионер, доброволец на БЧК и екип от Възрастния авариен екип; Ваня Иванова – пенсионер, доброволец на БЧК и екип от ВАЕ; Николинка Стамова – пенсионер, доброволец на БЧК и екип от ВАЕ; Станка Енчева – пенсионер, доброволец на БЧК и екип от ВАЕ. Званието „Млад отличник“ получиха: Емили Куанг Хоанг – доброволец от БМЧК-Разград; Виктория Тодорова – доброволец от БМЧК-Исперих; Павел Стоянов – доброволец от БМЧК-Исперих; Йозлем Неджати – доброволец от БМЧК-Цар Калоян.


Интерактивно методи на преподаване | DigitalKidZ\nИнтерактивно методи на преподаване\nby Мартин Атанасов | Jan 21, 2020 | Блог\nВажно е децата да се чувстват част от общността както в училище, така и навън. Ключът към желанието да ходят всеки ден на училище, да се съсредоточават и полагат усилия по различни задачи, е усещането за ползотворност и потребност в класната стая.\nИнтерактивните методи могат да осигурят благоприятна учебна среда, като стимулират познавателната активност на учениците и улесняват процеса на усвояване на знания. Стандартните методи следва да отстъпят място на ученето с разбиране. Тази практика поставя детето в центъра учебния процес.\nЕто и някои лесно приложими интерактивни методи в класната стая:\nБрейнстормингът е вид интерактивен метод на обучение, който се изпълнява от няколко човека в група. Подходящ е за генериране на креативни идеи и предложения за изпълнение на задачи. Добър начин е групата от ученици да се сплоти и разсъждава върху конкретна тема.\nДава се възможност на преподаватели и ученици да обменят информация, да задават въпроси и стигат до решения на различни проблеми чрез неформална дискусия. Позволява обсъждането на различни казуси, като двете страни са събеседници в разговора, а не изпитващ и отговарящ.\nСитуационен или практически метод;\nСтимулира се приложението на придобитите знания в реална ситуация, където могат да се приложат и изпитат. Практическото решаване на проблеми позволява да се добие представа за това как децата могат да приложат знанията си в дадена ситуация, в която търсят решение на конкретен казус.\nКолективната дейност сама по себе си сплотява група от учащи. Процесът насърчава всеки да приложи своите умения, помагайки на другия и работейки върху изпълняването на една конкретна и обща цел.\nТези методи са изключително подходящи за трансформиране на общоприетия модел на обучение в интерактивен. В DigitalKidz вярваме в ученето чрез опит и разбиране, постигайки го успешно с занимателни дейности и иновативни образователни методологии.\nВажно е още в началните класове да се започне прилагане на продуктивни и по-ефективни методи при обучение, което води до подобряване на учебния процес. Интерактивните практики подтикват учащите да разсъждават и анализират, а не само да приемат механично предоставената информация. Съвременното образование е нужно да отговори на тази действителност с модерни методи на преподаване. Когато училищната практика промени своя подход в съвременната класна стая, тя отново ще бъде интересно и желано място за посещение на всички деца


Марица (Пловдив) сефтоса зала Пловдивски университет с победа. В първата си среща от третия дял на женската Национална волейболна лига, момичетата на Иван Петков надиграха ЕПУ (Перник). Пред над 800 зрители Жълтите посрещнаха първия си гост в новото спортно съоръжение с 3:0 (25:19, 25:22, 25:22)*, оформено след 76 минути игра.\nСлед добро начало в първата част маричанки допуснаха доста брак в играта си, което позволи на гостенките да излязат на второто техническо прекъсване с точка аванс. Анелия Минчева обаче успя да вкара в употреба нападателната мощ на Вангелия Рачковска за крайното 25:19. Във втората част пък се разигра Силвана Чаушева, заработи безупречно и атаката през центъра на Милена Димова. След като имаха 7 точки аванс при втората служебна пауза, домакините обаче позволиха на перничанки да скъсят дистанцията до само 3 в края на гейма. За последния гейм Иван Петков даде почивка на някои от основните си състезателки, а той се разви подобно на първия. Този път пет аса помогнаха на ЕПУ да бъде равностоен на по-силния си съперник, но те стигнаха само за още един достоен за гостенките резултат – 25:22 в полза на Марица.\nТопреализатор на мача стана Вангелия Рачковска с 19 точки за победителките. Силвана Чаушева добави 10. С 5 аса за гостенките се отличи Вили Николаева.\nТака Марица продължава да бъде водач във временното класиране, вече с 36 точки от 12 победи и 1 загуба. В следващия си мач пловдивчанки посрещат на 1 февруари от 17:00 б.в. своя преследвач Левски (София), който изостава само на 3 точки в таблицата.


Кървавата Мери | Чудеса.net Кървавата Мери – Чудеса.net\nПубликации по темата: 'Кървавата Мери'\nВсички истории за Кървавата Мери, събрани в тази категория на Чудеса.Нет. Къде другаде, ако не тук? Вижте ужасяващите информации за Кървавата Мери и си направете изводите сами.\nТук събираме на едно място историите за Кървавата Мери. Ще ви бъдем благодарни, ако и вие ни изпратите своите разкази. Със сигурност поне като деца сте имали някакъв опит с нея. Четете, пишете и споделяйте! Коментарите ви също са добре дошли!\nИсторията на Кървавата Мери – всичко, което трябва да знаете за нея Филм на ужасите (2005) вграден, на български. ♣ Снимки на Кървавата Мери – автентични ли са? ♣ Други ритуали за викането й. ♣ Кралица на Англия, дъщеря на Хенри VIII. ♣ Как се е родила, каква е била като малко дете. ♣ Как е починала? ♣ Детски топ игри..\nЧитателка на Chudesa.net писа под публикацията „Кървавата Мери се опита да отвлече детето ми“ „Кървата Мери е просто един филм, просто фантазия като Дама Пика, Куклата Чаки, Тeреза Фидалго, Самара, Петък 13 и мн. други. Моята приятелка Венислава, която е на 7 години е гледала едно детско на име Коралайн. И то – някакъв свят,..


Интересни новинки :) - Страница 58 - Forex Forum: Forex стратегии, системи, анализи и коментари\nСтраница 58 от 61\nМнение от K_W » 09 юни 2017, 14:59\nМнение от S.Zhelev » 09 юни 2017, 15:33\nK_W написа: Най-богатия българин\nУслугата им е много добре премислена и определено се радва на внимание. Вестникарската статия естествено е пълна с неточности. РобинХуд наистина се оценява на $1.3 млрд, но това не означава автоматично че Влад Тенев е милиардер. Той е е един от двамата основатели на компланията, в която вече са влезли и доста инвеститори. При всички случаи обаче заслужава само адмирации.\nМнение от K_W » 09 юни 2017, 19:10\nАко се вгледаме в детайлите, може да спорим и колко е българин\nВъпроса е дали всичко не е само хитър маркетинг, особено като им видиш всичките такси и тези за чуждестранни (акции 50$ на трейд). Явно са решили да се целят в дребните спекуланти защото на инвеститорите най-вероятно ще им излиза по скъпо от другите брокери. Интересно е и каква ликвидност ще осигуряват, защото спокойно може да се окаже, че те изпълняват с чакащи и от венюта където принципно не се плаща комисионна а ти дават рибейт .\nМнение от druster » 09 юни 2017, 19:20\nМнение от emonik » 10 юни 2017, 09:16\nhttp://news.forexlive.com/!/cftc-commit ... s-20170609\nМнение от S.Zhelev » 10 юни 2017, 12:46\nТе директно си казват, че таргет им са т.нар. millennials, а не high net worth individuals. Ясно е, че ако сключваш сделки за милиони, $5 такса няма да те притеснят. И обратното, ако искаш да си купиш 100 акции по $4, 5-те долара такса вече си натежават.\nНо самият факт, че преди да пуснат апа, вече имаха списък от 500 000 желаещи да го пробват, показва, че са уцелили десятката. Сега ще почнат да продават екстри като тези в Gold акаунта им. Като имат няколко милиона клиента, дори малка част от тях да решат да ползват платени планове, пак ще им излезе сметката.\nМнение от emonik » 10 юни 2017, 19:49\nhttp://news.forexlive.com/!/move-over-u ... e-20170610\nДа видим и французите какви ще ги изсерат утре\nМнение от ndimitrov73 » 12 юни 2017, 16:18\nМнение от reniemilova5 » 15 юни 2017, 19:25\nhttp://www.investor.bg/evropa/334/a/ep- ... yd-241301/\nМнение от S.Zhelev » 15 юни 2017, 21:35\nГермания и Австрия твърдят, че новите санкции срещу Русия имат за цел да отворят европейския пазар за втечнен газ от САЩ за сметка на Газпром. Ето това е истинската геополитика, в която няма място за (евроатлантически) ценности и антикомунизъм. Те са за нас - да не кажа за балъците. Големите със зъби и нокти се борят за интересите си.\nhttps://news.bg/int-politics/germaniya- ... usiya.html\nМнение от S.Zhelev » 15 юни 2017, 22:15\nИ пак в същия дух: https://news.bg/world/sasht-prodavat-na ... -mlrd.html\nПреди 10 дни Саудитска арабия и още куп държави от Персийския залив скъсаха дипломатически отношения с Катар, защото финансирал терористични организации - нещо, което ненадейно откриха веднага след посещението на Тръмп. Самият той по този повод коментира, че посещението "вече дава плодове".\nИ наистина дава! Днес САЩ продават на същия този Катар изтребители за $12 млрд.\nМнение от aaangelll » 16 юни 2017, 14:21\nS.Zhelev написа: И пак в същия дух: https://news.bg/world/sasht-prodavat-na ... -mlrd.html\nВсички други държави си гледат националния интерес, само ние сме дупедавци и не си гледаме интереса. Като изключим висшите чиновниците, който си гледат личния интерес\nМнение от Bolyarski » 17 юни 2017, 13:33\nСАЩ имат толкова много самолети за скрап /като F 16, рожба на 70-те от миналия век/, че това си е бинго - сега ще опразнят хангарите на Боинг от боклуци и ще отворят работни места за производство на нови такива. Които пък ще продадат след 40г. на чаршафите. И так далее...\nТоя шут Тръмп поне разбира от бизнес, за разлика от предшествениците си.\nМнение от S.Zhelev » 17 юни 2017, 13:42\nBolyarski написа: Тоя шут Тръмп поне разбира от бизнес, за разлика от предшествениците си.\nНа мен не ми се струва точно бизнес, по-скоро ми прилича на рекет. Кралските фамилии в залива си платиха за правилегията да са кралски. Ако не бяха, можеше да има цветни революции или военни интервенции.\nМнение от Bolyarski » 17 юни 2017, 13:59\nВ днешно време точно с извиване на ръце се прави бизнес. Честност и бизнес са взаимноизключващи се понятия. Особено когато ги хване политическия октопод.\nЧел съм книгата на Тръмп "Изкуството на бизнеса" преди много години, там прави впечатление един факт, който още тогава ме удиви - Тръмп угоднически се съобразява с политическия елит, когато взема решения да строи мащабни проекти, но приписва елегантно това на "съображение със общественото мнение" и прави реверанс на хората /били те и 10 души протестъри/, "отвоювали" си правото да имат градинка в центъра на Голямата ябълка, пълна с кучешки фекалии, отколкото лъскав небостъргач. Той е удивително хамелеонски приспособим към всяка обстановка, няма начин сега, когато вече не е нужно да се съобразява с абсолютно никого да изпусне юздите.\nА чаршафите и те със сигурност схващат посланието по подобен начин - има от кого да се учат\nМнение от i6On » 18 юни 2017, 21:19\nBolyarski написа: няма начин сега, когато вече не е нужно да се съобразява с абсолютно никого да изпусне юздите.\nгрешката ти е, че влагаш прекалено много вяра в здравомислието на Тръмп\nМнение от S.Zhelev » 18 юни 2017, 21:29\nМакрон печели абсолютно мозинство във Франция. В същото време резултатът му е по-малък от прогнозираното, а избирателната активност е под 50%, което е исторически минимум.\nИнтересно ще има ли гап тази нощ.\nhttp://www.dnevnik.bg/sviat/2017/06/18/ ... omrachena/\nМнение от aaangelll » 18 юни 2017, 22:46\nИ аз това се чудя. При Френския индекс е нормално да има гап нагоре, но интересно дали ще има при еврото и другите индекси\nМнение от S.Zhelev » 19 юни 2017, 00:18\naaangelll написа: И аз това се чудя. При Френския индекс е нормално да има гап нагоре, но интересно дали ще има при еврото и другите индекси\nСамо 10 пипа гапче нагоре, нищо особено.\nМнение от Марио Димитров » 20 юни 2017, 20:02\nПетролът се срива до 25 долара за барел\nЦените на петрола ще се понижат през следващата година и през второто шестмесечие й ще стигнат дъно от около 25 долара за барел. Това прогнозира Руската централна банка в своя редовен доклад за паричната политика.\nhttp://clubz.bg/55351-petrolyt_se_sriva ... a_za_barel


Тенерифе, Costa Adeje\nХотелът се намира в Южната част на Тенерифе, на 400 м от центъра на курорта Costa Adeje, на 20 км от летище Рейна София. Плажът се намира на около 800 м от хотела.\nХотелът е напълно реновиран през 2011 г. Разполага с 2 басейна - един за възрастни и един за деца; 2 ресторанта (един от тях е A la carte); лоби бар (напитките от него не са включени в АІ), 1 бар при басейна, 1 тенис корт, фитнес зала, детска площадка, мини клуб. Дневна и вечерна анимация.\nХавлии за басейна - безплатно, срещу депозит\nХотелът се състои от две сгради. В основната има общо 117 малки апартамента, в които могат да бъдат настанени максимално 2 възрастни + 2 деца или 3 възрастни. Всички малки апартамента се състоят от: дневна с две легла или разтегателен диван; 1 спалня, кухненски бокс и малък хладилник. Баня, сешоар, директен телефон, сателитна ТВ, сейф (срещу доплащане), климатик, балкон.\nПрепоръчваме хотела за гости, които биха желали да съчетаят почивката си с екскурзии и вечерни развлечения.\nAll Inclusive от 10,00 до 23,00 часа.\nПочистване на стаите: всеки ден без Неделя\nДневна анимация и вечерни програми: всеки ден без Събота. Разнообразни забавления и безплатни уроци по зумба.


Преди 10. ХI. 1989 г. имаше служба, наречена Държавна сигурност. За каква сигурност работеше тя, си спомнят хора, живели през онези години: ако искаш да кажеш нещо, първо се оглеждаш на всички страни, после се ослушваш, позамисляш се какъв е човекът срещу теб и едва тогава се решаваш да рискуваш и да споделиш това, което те тревожи, или мълчаливо се правиш на разсеян и си замълчаваш за по-сигурно. Това нещо се наричаше страх. И този страх стигаше дотам, че понякога се налагаше у дома човек да проверява и под леглото дали там няма някого, ако иска да свърши някаква работа с жена си, или да сподели нещо с нея.\nНе мога да си обясня защо за онези мрачни години най-много се пише и говори, че са липсвали портокали и банани на пазара. Лично аз много съм се дразнел, че без връзки не можеше да се купи стойностна книга (колкото и малко да се издаваха такива). Въобще всичко стойностно или липсващо се продаваше изпод тезгяха на свои хора. И въпреки че сега има милиони „герои” - борци срещу тогавашната диктатура, не трябва да се спестява истината, че за вършените издевателства по времето на „комунизма” широките маси научиха много късно, твърде късно. За привилегиите да не говорим - и днес си ги има.\nСлед 10 ноември 1989 г., когато се взе решение за разтурянето на Държавна сигурност (ДС), всички с гузна съвест се спотаиха и изпокриха. Но за кратко. Някои станаха „писатели” и напълниха книжния пазар със своите откровения, хвалби и оправдания. Други светкавично се превърнаха в капиталисти, без никой да ги пита и без никой да обяснява откъде са им милионите. (Само бегло ще спомена, че през 1991 – 1992 година се появи от нищото един милионер, който имаше банки, вестници и други неща. И когато по-късно го гръмнаха на улицата като куче, неговите господари нададоха вой, че е застрашена държавността.)\nЛека-полека бившите служители, агенти, клеветници и доносници на ДС започнаха да се изявяват като борци за националната сигурност. Така и не обясниха разбрано и не стана ясно какво означава национална, какво означава сигурност, нито кой, кога, с какво я застрашава тази национална сигурност, та е трябвало тя да се отстоява, брани, защитава и т. н. !\nИ тъй като писанието ми се помества в македонски вестник, повече от ясно е, че съм македонец, а не искам да се създаде впечатление, че отстоявам теза, насочена срещу България. Ни най-малко! И затова ще цитирам думи на авторитетни българи за тези репресивни служби, казани по различно време.\nЕто какво мисли за ДС писателят Владо Даверов („Чудовището ДС” – книга четвърта, 2008 г.) : „За поколение българи Държавна сигурност е кошмарен спомен. Има дори наивници, които смятат, че тя не съществува, след като бе ликвидирана с държавен акт на правителството. Държавна сигурност обаче е жива и по-мощна от всякога. Бившите пазители на националния суверенитет станаха най-мощните бизнесмени и продължават да правят каквото си искат. Бог да ни е на помощ!”\nА вестник „Трета възраст”, брой 50 от 10 - 16. ХII. 2008 г. , под заглавие „Агентите на ДС манипулираха прехода” помества думите на тогавашния зам.-председател на ЦИК проф. Михаил Константинов:\n„ -Излизат все повече факти, че преходът е извършен по сценарий, че това е бил един нагласен, един уговорен мач с актьори, със зддкулисни режисьори. Друг е въпросът, че съществуващият заговор не е бил една стройна пиеса със стопроцентов сценарий. Допускани са много варианти. За мене беше важен един такъв факт.\nПрез 1990 г. беше за БСП жизненоважно да спечели изборите по много причини. Първо, тогава парите още не бяха изнесени, страната не беше доограбена. Беше много важно за бъдещите червени барони да приберат всичко налично. Това са хората, които през септември и октомври 1944 година избиха 30 хиляди души от цвета на българската интелигенция. Те тогава избиваха по 500 души на ден. Такава кървава касапница българската история не помни. И през 1990-а самите убийци бяха живи. Те се страхуваха от възмездие. Те с право очакваха да влязат в затвора.\nЗатова през 1990 година изборите бяха манипулирани и фалшифицирани точно толкова, колкото беше необходимо БСП да спечели. Тогава беше много важно, че опозицията ги призна. За да бъдат признати изборите, помогна Българското сдружение за честни избори, чийто председател тогава беше г-н Кеворк Кеворкян. Един месец след това имаше едно безпрецедентно писмо в историята на секретните служби на социалистическия лагер за пълно заличаване на данните на агент Димитър. За първи път се иска пълно заличаване в регистрите. Забележете колко важни са били някои хора в сценария.\nБезумна е тази наглост на тия хора да се изправят и да говорят, че са работили за родината. Каква родина бе, хора! Нали знаете, че комунизмът в България беше обявен за престъпление.\nДа работите за комунизма е абсолютно същото като да работите за Гестапо или за SS по време на Втората световна война. Те очевидно не са работили за никаква родина. Работили са за жалките 30 сребърника, за една командировка в чужбина, за една кариера, включително в телевизията.\nИ много са малко хората от тях, аз ще спомена името на г-н Иво Инджев, които честно си казаха какво е било, казаха, че съжаляват, казаха, че е смешно техните колеги да се правят на луди и да се опитват да лъжат хората. Освен това тези, които толкова се гордеят с тази си дейност, защо досега не си го писаха в активите, защо не излязоха след промените да кажат: ние работихме за държавната сигурност. Криеха се като лалугери по дупките само и само да не бъдат изнесени данни за тях.\nСтана възможно да бъдат манипулирани изборите, защото част от хората в СДС бяха очевидно неопитни и нямаше как да придобият този опит. Истинските дисиденти бяха отстранени от всякаква възможност за обществено влияние. Например Илия Минев, най-истинският български дисидент, беше изхвърлен отвсякъде.\nЗа мен надеждата е в младото поколение, което просто физически няма как да е обвързано със службите. Младото поколение, което, слава Богу, ще забрави това минало, което няма да бъде обременено с него.\nБългария се управлява от неколкостотин семейства. Повечето от тях или директно произхождат от, или са пряко свързани с политбюрата или централните комитети на Българската комунистическа партия. Пита се какъв е смисълът да има лустрация за тези хора, някои от които вече много възрастни. Ами какъв е смисълът 80 - 90 -годишни нацисти като някакви буболечки да ги вадят от дупките и да ги изкарват на съд и да получават присъди?\nКато казваме, че няма разлика между нацизма и комунизма, излиза, че да гоним нацистите има смисъл, а за комунистите няма смисъл. Напротив, има! И тази лустрация, дори един човек да засегне, моралният ефект е да се знае завинаги, че комунизмът е не само престъпен строй, а и хората, които са му помагали, са си престъпници. Няма какво да се правим на добрички.”\nНека се върнем пак към в-к „Трета възраст” – брой 20, 18 – 24. V. 2011 г. , в който е поместено интервю с Рангел Игнатов – български писател, драматург и сценарист. В него творецът споделя размисли за общочовешки стойности, които засягат мисленето на много поколения независимо от етническата им принадлежност. Нека да прочетем частица от споделеното. Заглавието на интервюто е „За драматичните събития от новата ни история”.\n„...Написах пиесата „Законодателят” (1977 г.).Чрез словото на героя си хан Крум заявявах, че народът се консолидира не чрез религията-идеология (Тангра, Перун или марксизма-ленинизма), а чрез ЗАКОНА. Когато обявява пред стълпените в Плиска славяни и прабългари своите закони, хан Крум извиква: „Ето, давам ви закон, еднакъв за всички. И всички да сте равни пред закона!” Тази истина е актуална и днес... Направиха се, че не са ме разбрали. В ония години нашият народ беше трагично разделен и разединен: комунисти и безпартийни, активни борци (те пък – на три категории!) и обикновени, привилегировани и не привилегировани, наши и чужди, с връзки и без връзки. Имаше и такъв социален хермафродит „безпартиен комунист”!... След десет години... публикувах втора статия... в която доказвах правотата на своите тревожни призиви, обяснявах, че да признаеш вина, означава да осъзнаеш греховете и недъзите си, че се променяш. И чак тогава да претендираш да ръководиш държавата... Младото поколение не би могло да пише за това време, защото не го познава. Бихте ли могли да си представите какво е да се страхуваш от жена си, от децата си (прочутият Павлик Морозов, издал родителите си на КГБ и провъзгласен за национален герой!). Да криеш мисли дори от себе си, да преглеждаш парче по парче нарязания за тоалетна хартия вестник (истинска тоалетна хартия липсваше), за да не би там да попадне снимка на Сталин. Какво е да ти се изтърси в квартирката (живеехме по няколко семейства в един апартамент) комисия от Отечествения фронт да проверява чистотата на пода и леглото, понеже имало съревнование за чистота на дома, а всъщност опит да обсебят и тялото, и душата ти! Това и Оруел не го е помислял?! ... Моето послание: Борете се никой никога да не смачка достойнството и честта ви, както мачкаха нашите. Не позволявайте на никого да заграбва гражданските ви права, както бяха заграбили нашите. Със зъби и нокти защитавайте СВОБОДАТА си да разполагате със себе си и съдбата си! Изгубите ли всичко това, превръщате се в роби на държавната система, все едно как ще я назовавате.”\nСилни думи! Думи, които издигат човека. И призовават за смелост и отговорност пред себе си и пред обществото.\nНо какво стана? Някакъв закон за порицание и наказание на кадрите на ДС така и не бе създаден. Започнаха да се появяват от време на време някакви списъци на бившите (дали са само бивши!?) агенти и ... толкова. Те заявяват, че са работили за националната сигурност на България, някои от тях декларират, че се гордеят с това, което са правили, и с усмивка продължават своя живот (а по всяка вероятност и своята ДС-работа), без да мислят за нашия. Когато настоящото правителство реши да смени дипломатите в чужбина, които са били агенти на ДС, се стигна дотам, че Конституционният съд обяви решението на външния министър за ... противоконституционно! Нека да не забравяме, че преди няколко години пак Конституционният съд отмени решението на Софийския градски съд и обяви ОМО „Илинден” – ПИРИН за противоконституционна, макар че от 9-те съдии 3-ма бяха с особено мнение (т. е. против) и не подписаха решението на КС. В същото време се регистрират националистически партии, като ВМРО и „Атака” (а се мъти и нова), които упорито работят срещу част от българските граждани и често поставят на изпитание гражданския мир.\nОсвен оправдаването от Конституционния съд на доносниците от ДС, и друг факт ме подтикна към днешните ми размисли. Аз лично бях убеден, че за много от неудачите в нашето развитие са виновни и националистите (а и в. „Народна воля” винаги е изтъквал подлата им роля). И когато съм имал възможност, съм работил срещу тях... Но след като започнаха да излизат наяве новите списъци с агенти на ДС, се оказа, че най-големите националисти и антимакедонисти са и агенти на ДС! Примери? Ето.\nБожествено неграмотният в историята и сатанински нагъл Божидар Димитров се оказа с три агентурни имена. В отговор на това - съветник на президент, депутат, министър и несменяем директор на Националния исторически музей! Каква истинска история може да съхрани той за поколенията, след като винаги измисля и изобретява нова история, мачкайки с кайзерови прусашки ботуши доказани факти, и постоянно насажда вражда срещу български съседи с каруцаро-хамалски език. Ужас!\nЩе спомена само още две имена. Красимир Каракачанов – върховист, изтъкан от наглост и простащина. Лидер на прикрилия се с името ВМРО Върховен македонски комитет, който, ако му се отдаде възможност, ще подпали България, а защо не и Балканите.\nГеорги Първанов. Като връх на всичко, бившият президент на Република България се оказа агент с богато досие (от което „липсваха” 30 страници, не се разбра дали са се намерили). С възможностите, които му даваше властта, той се постара, според някои медии, да възкреси и усъвършенствува ДС, а доносниците на ДС в България да станат недосегаеми и в същото време немалко от тях разпрати по чужбина като дипломати да представляват новото, демократично лице на България пред света! Главната насока на дейността на Първанов се оказа, че е насочена против Македония и против македонците в България. Той не се спря и стърпя и да фалшифицира историята. В една от своите книги никъде не използва думичката „македонска”, когато говори за Гоцевата ВМРО. Казва организацията, революционната организация, вътрешната организация, но не и македонска. Което абсолютно доказва, че това е била революционна организация на македонците за освобождението на Македония.\nДа не изреждам още имена, че ми става досадно и гнусно и ми се иска да си взема незабавно душ. Само ще подчертая, че агенти е имало (те и сега си са там!) и в Българската академия на науките (жалко за науките!), и в областта на културата, и в православната църква, и сред католиците, и сред мюсюлманите (Бог да ги прости, ако може!)... къде ли не! Защо тогава се чудим, че българският преход тъпче на едно място вече десетки години?\nКога ще се разбере, че нашият преход е окован в рамките на частните интереси, в рамките на великобългаризма и национализма, в рамките на промитите мозъци, заредени със завист, с любов към светлото минало и отвращение към сивото настояще? Кога ще се разбере, че не малцинствата сме врагове на страната си, а враговете се крият и зад фасадата „борци за национална сигурност”, гълтат милиони от бедни и болни хора, и всъщност те са борци за чиста (арийска) българска нация? Кога и как ще ни признаят нас, македонците, за достойни граждани на тази страна и няма да ни затрупват с лъжи, омраза, страх и унижения?\nКакво пък да кажем за междудържавните отношения на Република България с Република Македония? Знае се, че диви български националисти нареждат на Македония редица от глупави по-глупави неща, които накратко се определят като грубо вмешателство във вътрешните й работи. Знае се, че за посланици или кореспонденти на медиите в Македония се пращат индивиди, които са доказали, че притежават три главни качества: 1) Яко мразят Македония и македонците; 2) Почти без изключение са агенти на ДС; 3) Перфектни професионалисти са и умеят и в най-хубавите вести за Македония да излеят лъжица катран. В края на януари т. г. бе назначен нов български посланик в Република Македония,, но дали и на него бе връчена катраница, дали той си я остави в София, или си я взе за Скопие, времето ще покаже. А същото това време вече казва, че е крайно време ДС да си събере партакешите, пръснати по света, или пък някой друг да свърши тази работа! За да настъпи ерата на човечността!\nСтрува ми се, че в областта на правата на човека няма да има напредък, докато в управлението на държавата има хора, които, говорейки за равенство на малцинствата, се опитват да прикриват ненавистта си към различните от тях и използват за съветници свои приятели и приближени, закърмени с омраза към истината, към доказаната човешка история, която не им изнася, към съседите на страната, към немалка част от своите съграждани, които се опияняват от словото на омразата, което създават и използват.\nНе искам да премълча и ролята на медиите за забавения преход. Защо някои агенти се ругаят и очернят, а други се толерират? Примери?\nКъде отиде г-н Иво Инджев след обикновен въпрос към президента? Къде отиде г-н Георги Коритаров?\nЗа да не бъда голословен, ще посоча и примери. Г-н Коритаров в свое предаване разкри, че някакъв си голям българин, подвизавал се в Западните покрайнини, всъщност е бил криминално проявен тип. По-късно пак в предаване на същия журналист официално в ефира бе заявено, че има македонски език и че той се различава съществено от българския. Пак в предаване на г-н Коритаров за пръв път бе дадена на живо думата на македонец и той бе показан на цяла България. Не зная, но се питам: дали и тези факти не помогнаха един голям журналист да бъде пратен в забвение? Май че работи в някаква кабеларка, но ако това е така, колко хора могат да го гледат и какво поле за изява, въздействие и развитие има той там!?\nПо времето на соца много хора се чудеха на смелостта на един от най-големите българи – Кеворк Кеворкян, която той демонстрираше по „Всяка неделя”. (Не се учудвайте на моите думи – самият Кеворкян неведнъж е подчертавал, че се чувства по-българин от някои българи.) Когато се разбра, че той е сред агентите на ДС, всичко се изясни – лесно е да бъдеш храбър, когато знаеш кой пази гърба ти и се предполага чии поръчки изпълняваш. Но и днес за Кеворкян се говори, че е знаменит, легендарен и какви ли още не суперлативи, пак му се дават цели вестникарски страници и телевизии за изява, той пак размахва пръст и ни учи кое е право и кое е криво, напътства ни и ни критикува със свойствения си плам и кокорчене. И той е „борец за национална сигурност”. Аман от такива борци! А мнозина не са забравили, че във „Всяка неделя” му гостуваха и евреин, и грък, и разни други кандидати за слава, които вкупом доказваха, че македонци няма и не е имало, че тези, които се изявяват като македонци, всъщност са родоотстъпници или нещо подобно и т. н., и т. н.\nИ пак ще се спра на споменатия вече в. „Трета възраст” (бр. 50 от 2008 г.), в който читател на вестника пише: „Наглостта на Кеворк Кеворкян е безгранична. Слухтял и донасял за колегите си в миналото, след промените дълго упорстваше да остане на висок пост в Българската телевизия, а кукловодите го пратиха и до Мадрид да гради имидж на царя. И ето че в наши дни бившият агент на ДС пак назидава народа и най-вулгарно изпълни нечия поръчка да ругае най-цинично журналиста Коритаров, уволнен без доказателства от Нова телевизия.”\nЩо се отнася до г-н Иво Инджев, то е ясно: президентът си отиде и е време журналистът да се завърне там, където му е мястото. Но знае ли човек!? То и комунизмът си отиде, но ... „комунистите” останаха!\nИскам да уточня, че работата е едно, а убежденията друго. Това значи, че не зная дали посочените журналисти ни признават нас, македонците, или искат да ни целуват студени. Тук боравя само с известни факти и си мисля за различния аршин, с който колегите журналисти се съизмерват помежду си, и за тяхната солидарност. Отделен е въпросът, че аршинът може да е направен от безразличие, корист и страх.\nНе ме разбирайте погрешно. Ако проследих някои неща и споделих свои размисли, то е, защото мислите ми са насочени към бъдещето. А към него не може да се върви в оковите на славното историческо минало и в сиво настояще. Може да прозвучи малко грубо, но ще припомня думи, които са популярни сред народа: нов бардак със стари курви не се прави. Ние най-малко искаме нов бардак. Искаме единствено да живеем в ХХI век с поглед, насочен към ХХII.\nКъм бъдещето могат да вървят само свободни хора със свободен и творчески дух. Само свободният човек може да бъде съзидател на своите дни и на дните на своята страна.\nСолун пролетта деветсто третата\nсилни гемии се потопени\nкај што грмат експлозиите\nтаму гинат Македонците.\nСами решија за својата судбина\nсо нив имаа една заклетва\nропски веЌе не се живее\nхрабро требва да се загине.\nМакедонијо на глас запеј ти со нас\nМакедонија и ти чеда погледни\nпрегрни ги твојте синови\nМладост убава не ја сетија\nживот дадоа и не се жалеа\nда ја чуе цела Европа\nвистината за Македонија.\nНад Бело Море галеб летеше\nабер носеше за мачениците\nпод Пиринот и крај Вардарот\nбие гласот на непокорот.\nСИТЕ МОМИ ТИКВЕШАНКИ\nСите моми тиквешанки,\nбело грозје берат, (2)\nбело грозје берат, мамо бре,\nбели пари земат. (2)\nБели пари земат, мамо бре,\nна ѓердан ги нижат, (2)\nна ѓердан ги нижат, мамо бре,\nна гуша ги носат. (2)\nНа гуша ги носат, мамо бре,\nергени да гледат, (2)\nергени да гледат, мамо бре,\nмераци да фрлат. (2)\nте и снимат,\nбез да пита -\nту надясно -\nза да мине\nи алчен -


Senani Colonial Holiday Bungalow - НАЙ-НИСКИ ЦЕНИ от agoda.com\nNo.80 Lady Mc Callum Drive, Център на Науара Елия, Нувара Елия, Шри Ланка, 22200 - Покажи на картата\nБунгало (Entire Bungalow)\nВ близост Център на Науара Елия Център на Науара Елия\nИдеален за развлечения и отдих, Senani Colonial Holiday Bungalow се намира в Център на Науара Елия, който е един от районите на Нувара Елия. Вълнуващият център на града е само на 1.3 Km оттук. Понеже главните забележителности на града като Състезателен трек, General Hospital - Nuwara Eliya, Holy Trinity Church са близо до хотела, неговите посетители ще харесат разположението му.\nSenani Colonial Holiday Bungalow прави всичко възможно гостите да се почувстват удобно. Затова хотелът предоставя най-добрите услуги и удобства. Хотелът осигурява безплатен WiFi достъп във всички стаи, Wi-Fi връзка в общите части, паркинг, рум-сървиз, семейна стая, за да гарантира комфорта на своите гости.\nКато допълнение всяка хотелска стая предлага широка гама от удобства. Много от стаите са с достъп до интернет (безжичен), безжичен интернет достъп (безплатен), стаи за непушачи, отопление, събуждане, за да удовлетворят и най-изискания вкус. Хотелът предлага прекрасни развлекателни съоръжения, такива като голф игрище (на място), голф игрище (в радиус от 3 км), градина, които ще направят престоя ви незабравим. Каквато и да е причината за Вашето посещение в Нувара Елия, Senani Colonial Holiday Bungalow е идеалното място за една вълнуваща почивка далеч от всичко.\nВсички типове туристи (14) Двойка (2) Семейство с малки деца (3) Семейство с големи деца (5) Група (4)\nВсички типове туристи (12) Самостоятелно пътуващ (1) Семейство с малки деца (1) Семейство с големи деца (2) Група (8)\nGUANGPING от Китай


Зоран Лазороски е новият управляващ директор на DB Schenker в България. Той поема официално поста от 1-ви януари 2018 г. като същевременно ще продължава да отговаря и за представителството на компанията в Македония.\nГ-н Лазороски е роден в Македония. Завършва специалност „Макроикономика“, както и „Индустриално инженерство“ в университета „Св. Кирил и Методий“, в Скопие. Стартира своята кариера в логистиката преди 19 години като транспортен мениджър/спедитор във фирма „Макошпед“.\nВ глобалния логистичен доставчик DB Schenker започва през 2001-ва година като ръководител „Сухопътен транспорт“ в Македония, а през 2006-та г-н Лазороски става управител за страната.\n„В сферата на услугите, особено за секторите, в които хората са най-големият актив, няма нищо по-важно от това клиентите и служителите да са доволни. Всичко останало е на заден план“, каза г-н Лазороски относно фокуса на бъдещата му работа като ръководител на българския офис на DB Schenker.\nХелмут Швайгхофер ще продължи да е съуправител в България, като едновременно с това е и изпълнителен директор на DB Schenker в Австрия и регион Югоизточна Европа.


Кога спортът става навик? : Спортни теми и коментари - 3\nот Rali_hr » 04 Яну 2016, 15:38\nУ нас като стана сутрн и температурата е около 3-4 градуса, определено не ми се тренира. :) По най-бързия начин се запътвам към офиса, където е топло.\nот Yunona » 04 Яну 2016, 16:16\nRali_hr написа: У нас като стана сутрн и температурата е около 3-4 градуса, определено не ми се тренира. :) По най-бързия начин се запътвам към офиса, където е топло.\nЕ, 3-4 градуса е тези дни, надали е така целогодишно :) Аз тренирам в хола, там също сутрин е студено, но съм настроила климатика да се включва по-раничко, така че като стана е вече достатъчно топло. Принципно 18 градуса стигат, като загрееш, ще ти се струват 28 :)\nNightmare, сутрин не е най-енергичното време и за моя организъм, с ниско кръвно съм и принципно доста бавно навлизам в деня. Но пък това е наистина единственото време, което мога да отделя за спорт, затова просто се настроих. Стана по-бързо, отколкото очаквах.\nЕдна чаша гореща вода с лимон и джинджифил или само гореща вода плюс кафе с малко захар и съм готова.\nС времето установих, че благодарение на тренировките, които ме зареждат за целия ден, сутрините ми стават наистина цветно време :)\nДа не се повтарям, но... когато много искаш нещо, намираш начини. Мисълта, че го правиш за себе си и е полезно, помага много :)\nот S_Milenska » 04 Яну 2016, 16:31\nАбсолютно подкрепям, трябва само да да го почувстваш, че му е дошло времето и да го направиш с огромно желание :)\nот Monika_Spasova » 14 Яну 2016, 11:34\nАз от скоро се захванах по-активно с фитнес и се чувствам идеално, ходя с една пряителка, която е много зарибена и се чувствам добре, ще мис е да я стигна скро, тя има перфектно тяло :) Мисля че и аз мога да изгладя тук там някоя мазнинка. :)\nот Ваня Стойчева » 14 Яну 2016, 12:30\nХубаво е да имаш комапния в спорта, а и във всяко нещо, действа надъхващо, пък и конкуренцията винаги е здравословна. :)\nот roksana » 05 Фев 2016, 13:10\nТрудното е почването, после самото тяло си го иска


Настоящите "Общи условия" уреждат взаимоотношенията между Солис Лукс Груп ЕООД от една страна и потребителите на електронни (интернет) страници и услуги, намиращи се на сайта solislux.eu. С използването на сайта, потребителят се съгласява и се задължава да спазва тези "Общи условия".\nДОСТАВКАТА Е БЕЗПЛАТНА* за всички продукти на сайта solislux.eu.\n*Ако сумата на поръчката не надвишава 50лв-Доставката е безплатна само до офис Еконт.\n*Всички поръчки които са за Пловдив, се вземат от нашия магазин, или се доставят веднъж в седмицата с наш транспорт.\nВсички продукти се доставят до всяка точка на територията на страната. Доставката на налични продукти се извършва от 2 до 5 работни дни. Сайтът си запазва правото при възникнали извънредни ситуации или изчерпана наличност да удължи срока за доставка. Пратките се доставят до посочен от потребителя адрес или офис на фирмата доставчик. Доставката може да се получи от лицето, направило поръчката или от друго лице. Ако поръчката не може да бъде доставена при първоначалното посещение на куриер, повторно посещение се извършва след установен контакт с клиента. При повторно посещение, клиентът не дължи допълнителна такса за доставката. При пренасочване на пратка, таксата е за сметка на клиента.\nВсички поръчки пътуват със 100% застраховка!\nЗадължително прегледайте пратката при получаване!\nПри получаване на пратката имате право да я прегледате в присъствието на куриера, след като заплатите наложения платеж. При случай на увредена пратка, куриерът е длъжен да състави Протокол за увредена пратка, след което Вашата поръчка ще бъде изпратена отново или ще Ви бъде възстановена сумата.\nКрайната цена на поръчката се калкулира като сбор от цените на поръчаните продукти. Всички цени са с включен ДДС. solislux.eu има правото да променя цените обявени в сайта без предварително уведомяване на потребителите. При допуснати технически грешки при публикуване на цените Солис Лукс Груп ЕООД има правото да откаже поръчката и не дължи обезщетение на потребителя. Солис Лукс Груп Еоод се задължава да върне сумата, ако тя е била предварително платена.\nВсички продукти, предлагани от solislux.eu са с осигурена гаранция. Гаранцията покрива само фабрични дефекти на продукта. Всички други дефекти, възникнали в следствие на употреба или резултат от удар, счупване или друга външна намеса не се покриват от гаранцията. Гаранционните уловия са съобразени с наредбите и изискванията на ЗЗП (Закон за защита на потребителите). При изпълнени общи условия (стоката не е повредена от удар, счупване или друг вид външна намеса) фирмата поправя или заменя с нова стоката. При сгрешена стока, фирмата ще замени стоката с правилната.\nПотребителят има право да върне закупената стока в рамките на 14 дни от датата на получаването й. За целта предметът на сделката трябва да е в оригиналната си опаковка, без следи от употреба или нарушаване на търговския вид на продукта, в съответствие с разпоредбите на чл. 55 от ЗЗП. Продуктът трябва да бъде върнат на адреса на фирмата, като към него трябва да бъде приложено доказателство за покупката (касова бележка, фактура). След проверка от страна на продавача до 40 работни дни се възстановява сумата на купувача или до 20 работни дни се заменя продукта. При несъответствие с условията, продуктът се връща на купувача, който поема всички куриерски разходи. За стоки на склад в България се възстановява цялата сума.\nЗа всички останали стоки, които са по индивидуална клиентска поръчка над 300лв се заплаща капаро от 50% по банков път.\nВ случай че клиента откаже поръчката си или реши да я върне в 14-дневен срок, тази предплатена сума НЕ подлежи да бъде върната.


17.01.2021 • Спорт • Регион / Мездра • 329 • 0\nОколо 250 атлети взеха участие в 50-ото издание на Международния турнир по лека атлетика „Академик“. Състезанието се проведе в зала „Асикс Арена“ в столицата. В него участваха петима мездренски състезатели от два клуба. Състезаващият се треньор Йоло Николов спечели сребърен медал в дисциплината 3000 м с време 8:39:13 минути. Победител стана атлетът от Гърция Христос Папуляс с време 8:37:59 минути, а бронзът заслужи Исмаил Сенанджи от „Евър“ (Варна) – 8:43:26 минути.\n© СПИСАНИЕ "АТЛЕТИКА"\nМирослав Спасов и Кристиян Кирилов от СК „Атлет” (Мездра) финишираха съответно четвърти и пети с време 8:47:16 и 9:08:74 минути. На шесто и седмо място са Владислав Михайлов от „Дунав“ (Русе) – 9:12:87 и атлетът от „Локомотив“ (Русе) Петър Борисов – 9:15:13 минути.\nПредставителят от СКЛА „Митко Ценов Рънинг Тийм“ – Иван Андреев и Иван Попов от „Берое“ (Стара Загора) не завършиха бягането.\nВ тазгодишното издание на турнира, мъжете се състезаваха в десет дисциплини, а жените – в осем. Организаторите бяха включили в програмата интересна щафета – смесената 4х400 м, в която бягаха двама мъже и две жени.\nВ дисциплината 800м победител стана гъркът Христос Коцитас, който пробяга дистанцията за 1:51:63. Втори е Алекс Василев от „Академик“ (София) – 1:52:61, а трети – Еркан Низам от „Евър“ (Варна) – 1:56:62.\nСъстезателят на СК „Атлет“ (Мездра) Мартин Балабанов финишира седми с време 1:58:44 минути.\nВ дисциплината 800м при жените победител стана Полина Тодорова („Тунджа“ – Ямбол) с време 2:14:46. Втора и трета се наредиха съответно Силвия Георгиева (СК “Актив 2013“ – Пловдив) – 2:18:16 и Мария Влахова („Академик“ – София) – 2:19:81.\nНа 1500м златен медал завоюва състезателката на „Берое“ (Стара Загора) – Девора Аврамова с време 4:43:2. Среброто отиде при Елица Тодорова от „Средногорски атлет“ (Пирдоп), пробягала дистанцията за 4:43:8, а бронзът – при Маринела Нинева от „Локомотив“ (Дряново) – 4:45:8.\nНа 60 м при мъжете победител стана Денис Димитров от „Атлет“ (Монтана) с време 6:73 секунди, а при жените – Мария Гату от Гърция – 7:35. В дисциплината 60м с препятствия шампион при мъжете стана Станислав Станковот СК „Супер спорт“ с време 7:86 секунди, а при жените – Елена Митева (СК „Костенец“) – 8:46.\nКупата за „Най-добър атлет“ отиде в ръцете на Тихомир Иванов, който в дисциплината скок височина преодоля 225см, а за „Най-добра атлетка“ бе определена Мария Гату от Гърция.\nМеждународен турнир "Академик” Йоло Николов ("Атлет"-Мездра) СКЛА Митко Ценов Рънинг Тийм Мирослав Спасов (СК Атлет-Мездра) Кристиян Кирилов Иван Андреев Мартин Балабанов ( Атлет – Мездра)\nМартин Балабанов-в състава на националния отбор за Балканския шампионат в София\nМирослав Спасов с бронз на 1500 м в Националния шампионат за мъже и жени в зала


Инграт* +16 - Haskovo.NET\nМеко казано децата не са във възторг, че ваканцията свърши ще трябва да ходят девет месеца на училище и да учат. Техните родители си знаят, колко ще им струва ходенето на училището, да помагат за домашните, да ходят да се "червят" по родителски срещи.\nУчителите пък "безумно" се радват на заплатите си, изхабените нерви от обучението на някакви пубертети.\nПравителство и общини - въобще не им се занимава пък...\nВъпрос: Тогава какъв празник е "15-ти септември"?\n13:13, 04 фев 2013 г.\nНе, уважаеми, това не е нова поза, нито нов термин от категорията в порно сайтовете.\nТова си е хубава френска дума.\nПонеже някои мъже сте станали фини и нежни, тънкообидни души, аз ще ви поднеса нежно в стил “Гурме” мнението си за някои от вас и както “Последно танго в Париж” набързо ще ви намажа с масло дупетата преди да…\nСигурно дотук не ме разбрахте, понеже крехката си младост посветихте на цици, футбол, порно и зазяпване по същите 3 неща.\nНо това никак не ви пречи да бъдете компетенти всезнайковци, правещи се на част от вечно неоправдана и неразбрана от жените каста.\nНапоследък чух много мъже да се оплакват от СОБСТВЕНИЯ СИ ИЗБОР на жена. Парадоксално, предвид как крайно безочливо консумирате от присъствието на женски елемент в жалкото си живучкане и дори накрая ревете като бебета, понеже ви е натежал мързеливият задник и сте се изсулили от цицката преди хубаво да се насучете. Много ви е мъчно, че жените били материалистки. Това го чувам все по-често напоследък от най-скъсаните шушляци, дето няма как да знаят какво е такава жена, понеже тя не наобикаля тях, а … мъжете с пари!\nНо истината е, че можете да сте обвързани и въпреки това да си заврете всякакви анатомични части във всяка която ви намигне курбанджийската. Нищо, че може да минава през банята 10 пъти по-рядко от приятелката ви.\nМоже с часове да обсъждате цици в потник, които никога няма да докоснете (освен, ако отстрани на потника няма жълти кръгове), люпейки семки, да коментирате от цветно по-цветно новата колежка, а по това време влюбено момиче да ви пише sms, че й липсвате.\nНабиколили сте се с празноглавки, които да дотичват по тъмно зад блока, за да си играете, и после да си дадете половината заплата да се излекувате от това, дето “играта” ви лепна.\nПосле разправяте на вашата девойка, че сте цепили дърва и цепеница ви е халосала топките. Ако ви беше халосала малко по-нагоре, можеше да раздруса шейка в празната ви тиква и да ви дойде ума, че хората трябва да се ценят и уважават. И, ако вие, мили Инграт, сте поредната мъжка ку.ва, подбирайте се по вид, не се съчатевайте с девойки, които освен вкус, нямат и инстинкт за самосъхранение на сърцето...\nКакво излиза, уважаеми Инграт? Вие не уважавате човека до себе си и го захвърляте, петните и омаловажавате само заради чифт нови цици, слаби крака или свирка в м/ублоковото пространство.\nУмувате нова парола за похотливо сайтче, а после излизате гордо на лов във живия живот в някоя дървена кръчма с народно име и цяла вечер бодете сърца на промоция и зяпате недотам невинни лолитки.\nРомантичното за вас се свежда до кратки разходки, но не до близкия магазин, а до по-далечния, понеже там бирата е с няколко стотинки по-надолу, а и в кварталното "стопче" няма толкова каки за заглеждане.\nПредставата ви за кавалерство пък е да пазарувате от една и съща продавачка, разбира се с ясната идея някой ден да ви върже.\nТъй че не очаквайте умната жена да ви ползва за нещо друго, освен да дои единствения потенциал.\nНе ме разбирайте грешно, Инграт. Не защитавам само жените. Най-лошото е, че мърлявостта към жената се демонстрира в целия ви живот.\nПовърхностните стремежи белязват приятелствата ви и отношенията с близките.\nЗащото някой ден момичето, майка ви, детето ви или приятел ще ви звънне, защото има нужда от вашата помощ. А вие няма да вдигнете, понеже в тоя момент "тъпчете" и позвъняването ви хваща в крачка. Виждате ли колко лесно, с елементарно мислене, целият ви свят изпростява?\nРазбирате ли уважаеми, че между мъж и човек разликата е голяма?\nПонеже второто е това, което ще бъде до теб заради сърцето ти, ще ти помага и ще ти бъде опора без да се пита какво е дал и какво му вземаш, ще тича с отворени ръце към теб без страх, че сърцето му ще бъде разбито. И ще иска да бъде част от твоя свят, заедно с твоите недостатъци.\nТова е лоялност. Лоялност, която се намира трудно. Тя държи в здрава халка приятелството, близкия и любимия.\nЧовещина, интелект и лоялност е необходима, за да се чувстваме свободни в тесните параметри на реалността и да бъдем едно здраво звено, без да нараняваме с безмерната си алчност, хората, които са ни се посветили.\nДа, вие заразявате със същата алчност, от която се оплаквате.\nИ всичко, заради вашите комплекси.\nНе се вайкайте, че жена ви само ви дърпа парите, прави някоя друга свирка и не барва нищо вкъщи. Радвайте се, че живеете в страна, в която чалгата, липсата на образование и възпитание, все още бълва прослойка женици, които да искат да бъдат ваши съпруги.\nЗатова не се изненадвайте , ако имате такава булка. Все пак, нали до тук все това търсихте в жената?\nЕдинственото нещо, което ми дава сили все още да споделям тези впечатления с чувство за хумор е фактът, че не всички мъже са такива.\nДа, има готини умни и лоялни момчета. Дано срещаме повече от тях, за да може останалите да ни забавляват, но да не влизат в живота ни.\nВсе едно тази история не е истинска, като виц на който някои не се смеят.\n*Ingrat – фр. – знач. – Неблагодарен – • непризнателен, недоволен, незадоволен, неудовлетворен\nТоп 5 мъжки модни тренда, които жените мразят 27.08.2018\nФутболистките на Хасково с първи трофей от турнир, заслужиха и три приза 20.08.2018\nЖена затрила пет новородени\nАмерикански професор: Страховита комета приближава Земята (видео)


5 организации създават Българска екосистема...\n11 Юни 2021, 13:41 1025\nПет български организации се договориха за изграждането на Българска екосистема за Изкуствен интелект (БЕИИ). Това са Сдружение “Клъстер Изкуствен Интелект България”, Фондация “ЛИБРе”, Сдружение “Обединено Дрон Общество”, Сдружение “Биотехнологичен и здравен клъстер” и Сдружение “Клъстер за интеграция на нововъзникващи технологии”. Те сключиха меморандум за сътрудничество за развитие на технологиите за изкуствен интелект (Artificial Intelligence) у нас.\nСпоразумението предвижда разработване и популяризиране на политики, стратегии, добри практики и етични кодекси за развитие в областта на изкуствения интелект (ИИ). Организациите ще популяризират съвместно както потенциалните възможности, така и рисковете при интеграцията и експлоатацията на такива технологии. Полицията на Ню Ѝорк уволни куче-робот\nЕдна от целите на новосъздадената екосистема е да се изгради широко разбиране сред обществеността как системите с ИИ и свързаните с тях „умни“ устройства тепърва ще променят нашето ежедневие. Научиха роботи да танцуват (ВИДЕО)\nБългария се представя сравнително добре спрямо останалите чл...\nСред останалите задачи, заложени в меморандума, са насърчаването на сътрудничеството в областта на ИИ между науката и бизнеса, изграждането на международни партньорства, както и създаването на благоприятна среда за производство на продукти и услуги с вграден ИИ. Роботи-герои демонстрират умения на онлайн шоу\nРосатом става доставчик на свръхпроводници за CERN


Еньо ходеше мрачен и безпокоен из кръчмата. Там нямаше никой. Хората тоя ден бяха по работа. Той се разхождаше назад-напред, със скръстени на гърди ръце, с наведена глава и мислеше. Няколко дена вече той не бе ходил ни в къщи, ни у Цветини. Цвета го чакаше неспокойна, с лоши предчувствия, мълчеше и не излизаше пред хората. Еньо вече не искаше да мисли за нея и го хващаше яд, когато нейното име и нейното мило лице се мяркаше в спомените му. Той се чувствуваше подведен, изигран и кипеше.\nСега, като ходеше назад-напред, той мислеше за Станкините ниви, правеше сметка на декарите и лицето му бе смръщено и грозно.\nИзведнаж едно момиченце от съседите влезе бързо и запъхтяно. То плахо занаднича към тезгяха и по ъглите на кръчмата.\n– Какво има! Кого търсиш? – запита сърдито Еньо.\n– Бате Еньо, кака Иваница поръча да си отидеш у дома. Кака Цвета била у вас.\nЕньо трепна и тупна гневно с крак:\n– Кажи, че няма да си отида. А Цвета да върви там, откъдето е дошла. Не искам да я видя вече.\nМомичето изскочи уплашено от кръчмата и тичешком отиде да обади на кака си Иваница.\nКато чу това, Цвета пребледня, наведе очи и без да каже думица, тръгна да си върви. Иваница искаше да я задържи. Тя я хвана за ръката и с ласкави сестрински думи се помъчи да заглади и да смекчи тежката болка, която изпитваше Цветиното сърце, но Цвета тихо се откъсна от ръцете й и каза:\n– Разбрах всичко, како Ано. Не съм крива аз. Нека господ да съди.\nИ тя полека слезе по стълбата, премина ситно широкия двор, дето бе стъпила с такава радост, и излезе с наведена глава на улицата. Хората, които я срещнаха, се спряха, та я изгледаха и им се стори, че тя плаче.\nЦяла седмица след това нищо се не чу. На хорото не излизаше нито Еньо, нито Цвета. Но скоро всичко се разбра. Еньо се отказал от Цвета. Тя му върнала китката и пръстена и не искала никой нищо да й спомене за него.\nНаскоро след това Еньо се сгоди за Станка и докато хората почнаха да тълкуват това, стана сватбата.\nЕньо заведе булката си в новата къща, която, макар и недовършена, постегнаха на бърза ръка. Той се отдели от брата си като гузен. Снаха му Иваница, която го обичаше като роден брат, изстина от него. Тя избягваше да го види и той, когато я срещнеше, не смееше да я погледне в очите.\nСтанка, като стана булка, разцъфтя. Нейното бледо, жално лице поруменя и светна от радост, а нейното хилаво тяло като че доби нови сили и като че се поизправи. Тя и в делник, и в празник ходеше в нови премени, с копринена кърпа и не снемаше от шията си наниза от турски лири. Тя се отдаде на къщата си и стана робиня на Еньо, когото обожаваше още от дете. Еньо се стегна да прави чифлик на мястото, дето от по-рано бе намислил. Той купуваше ниви и ливади, купуваше и групираше. Станкиният баща му подари две големи ниви на същото място, цели засети. Еньо огради мястото с бодлив тел.\nНо сред тоя обширен четириъгълник, който затваряше една земя от петдесет декара, се врязваше като клин една голяма нива на брата му Иван, чупеше оградата, цепеше мястото и разваляше целостта. Това дразнеше Еньо и не беше му по воля, но той търпеше, защото скоро бяха се делили и гробът на баща им не беше обрасъл още с трева.\nТой мислеше да поиска от брата си смяна с друга нива, но нямаше такава хубава, на такова място. А да я купи не мислеше, защото брат му не би я продал за нищо. Той ценеше бащината си земя като светиня.\nВсеки ден Еньо обикаляше чифлика, дето мислеше да строи обори и плевници, да сади овошки, да реди кошери, и всеки ден се ядосваше на братовата си нива, която се забиваше в мястото му като клин в сърцето му. Понякога това нещо така го ядосваше, че той се връщаше съвсем мрачен, сърдит и се напиваше яката. Той вино не признаваше и пиеше само ракия. Станка – жена му – изпърво не гледаше сериозно на неговото пиянство. Тя го посрещаше весело в къщи, смееше му се като на дете, изуваше ботушите му и неговите пиянски бръщолевения я забавляваха. Но скоро той почна да става зъл. Нещастната фигура на жена му го дразнеше. Станка се държеше с него като другарка и искаше той да й бъде другар. Тя искаше да знае сделките му, плановете му, печалбите му, мислите му, но той нищо не споделяше с нея. Той я търпеше по милост и всякога я караше да знае, че той се е пожертвувал за нея. Той я търпеше с усилие и гледаше колкото може по-малко да бъде с нея. Денем стоеше в кръчмата или ходеше по полска работа, а вечер се връщаше късно, когато тя, уморена от чакане, вече спеше. Сутрин той напущаше къщата рано, бързо и закусваше в кръчмата. Полека-лека той се отделяше от нея и я забравяше. И тя скоро разбра, че Еньо я мрази, че тя му тежи със своето нещастие. Тя понесе мълчаливо и твърдо това откритие и се помъчи с всички сили и средства, на каквито е способна една жена, да не изпуска щастието си, в което до вчера вярваше. Тя бе съжалявала за телесното си нещастие, не искаше да бъде съжалявана още и за друго. Тя мислеше, че бе победила в живота си, и така трябваше всички да мислят. Затова Станка се мъчеше да скрие пред хората. Тя вика скришом врачки, прави магия, полива тайно Еньо с какви не води и бурени. Но той ставаше по-суров, по-груб и тя по-рядко го виждаше в къщи. Той престана понякога и нощно време да се връща, а спеше в кръчмата. И Станка посърна, сви се, застаря.\nЕньо съвсем се измени. Той затлъстя, лицето му подпухна, устата му като че се разшири и походката му стана тежка. Той продължаваше да купува имоти, групираше ги на чифлика, обикаляше постоянно там, местеше телената ограда и виждаше как нивата на брата му все повече и повече се забиваха в мястото му. Това не даваше мира на Еньо. Той мислеше как да присвои тая нива и да закръгли чифлика си. И тая мисъл постоянно бръмчеше из главата му, нощем го стряскаше, а когато бе пиян – съвсем го помрачаваше. Понякога дотам го дразнеше това, че той почваше да гледа на брата си като на враг.


Жена без крака роди 10-то си дете – Новини от Сандански и региона\nЖена без крака роди 10-то си дете\nГръмнаха породисто куче в Поленица\nШофьор от Симитли блъсна възрастна жена в Сандански\nПубликувано от vox64 в March 27, 2018\nДесетото дете на 35-годишната Асенка от видинското село Върбово се е родило преди няколко дни във Видин. Жената е инвалид, с ампутирани крака и пръсти на едната ръка. Бебето е дошло на бял свят във видинската болница, но заради ниското си тегло – около един килограм е преместено в неонатологичното отделение на болницата в Монтана. Асенка казала, че не го иска – дарява го на държавата да го даде за осиновяване, така ако оцелее новороденото ще поеме по пътя на деветото дете на Асенка, което тя също така благородно е дарила на държавата.За последната си, десета бременност жената не разбрала до шестия месец. Новината, че е бременна и казали лекарите, когато по спешност я оперирали заради язва.\nБащата Пламен живее с Асенка без брак, неотдавна той е излязъл от затвора във Враца, след като е излежал четвъртата си присъда за кражба. Пламен не работи, той е личен асистент на жената-инвалид и баща на децата.Три от децата на двамата роми са настанени в дома за деца без родителски грижи „Надежда” в Белоградчик. Две са осиновени, след като са били настанени в приемни семейства в Монтана. При майката са две от децата – момиче, което учи в шести клас и 18-годишен син, който е назначен по програмата за младежка заетост. Той единствен носи в къщи по 500 лв. на месец. Деветото дете, родено през 2015, е оставано за осиновяване. Същата съдба чака и последното. Едно е починало при раждане. В същото време Асенка не иска да се предпазва, а и не иска да прави аборти, защото я е страх. „Значи, аз не съм виновна, че раждам, страх ме е от абортите и затова ги раждам. Как да се пазим?!“, обяснява тя.\nПламен и Асенка са дошли преди години от Белоградчик. Настанили са се в ромска къща, която рухнала от начина на живот в нея. Същото се случило и с втория им дом, пак на роми. Третата къща била на българи, но останала необитаема. И нея потрошили. Сега са се настанили в четвърта. Собственикът и живее в друго село и идвал при кмета да моли за съдействие за извеждането им. Но се разболял и повече не се върнал. Асенка и Пламен не купуват къщите, просто се настаняват в тях и ги обявяват за собствени.\nОт социалната служба в общината многократно са искали да помогнат на Асенка, но тя отказва всякаква помощ. Имаме си всичко, нищо не ни трябва, отговаря тя и продължава да произвежда деца, които обаче не отглежда. В същото време Асенка е медийна звезда, като всяко нейно раждане обстойно е описвано като сензация в медиите.\n150 години от рождението на Яне Сандански\nУченически поход “По стъпките на Яне Сандански”\nДара, Торино и Пашата, Мъци, Йоан-Петър, Дара Екимова, Алпер Чочев и Ивайло Захариев пристигат в Благоевград с TEEN BOOM FEST’22


Начало → Протестиращи срещу увеличението на тока: „Трайчо, не се траеш!”\nНад 250 души, водени от ВМРО, преминаха в шествие от храм-паметника „Св. Александър Невски” до сградата на министерството. Участниците в протеста носеха плакати „Борисов, вземи решение най-сетне”, „Трайчо, не се траеш”, „Увеличението на тока е спекулативно”, „За човешки живот на народа” и др.\nХвърлените жълти стотинки бяха обезщетението за министър Трайчо Трайков, определено в текста на символичната „заповед за уволнение” на минстъра, прочетена и разпространена сред множеството. Заповедта гласеше „Ние, народът на България, уволняваме г-н Трайчо Д. Трайков, на длъжност министър на икономиката, енергетиката и туризма, код по НКП (Национален класификатор на професиите) 1112. Мотивите за налагане на наказанието са: 1. Системно несправяне със задълженията си; 2. Неизпълнение на зададените от работодателя указания; 3. Нерегламентирани връзки с други работодатели; 4. Подаване на информация с невярно съдържание. На лицето да се изплатят следните обезщетения: жълти стотинки”.\n„Управляващите излъгаха, че няма да вдигат цените”, заяви Костадин Костадинов, заместник-председател на ВМРО и добави: „Те не спазват обещанията си, но ние ги спазваме. Обещахме, че ще дойдем пак – още през март и април – когато протестирахме пред ЧЕЗ, ЕОН във Варна и ДКЕВР. И сега сме тук, за кажем, че повишението на цените е спекулативен опит на чуждите монополисти да си осигурят печалба на гърба на потребителите. И отговорността за това носи не само ДКЕВР, но и ресорният министър Трайчо Трайков”.\nПовече снимки от протеста вижте в страницата на ВМРО във Фейсбук